
Riigihanke "Narva koolieelse lasteasutuse Pingviin sisustuse ostmine II" (134390)
avatud hankemenetluse tulemuste kinnitamine

1. Asjaolud ja menetluse käik

Narva Linnavalitsuse 16.05.2012.a. korraldusega nr 418-k kinnitati riigihanke "Narva koolieelse lasteasutuse Pingviin sisustuse ostmine II" hankedokumendid ning tehti Narva Linnavalitsuse Linnavara- ja Majandusametile ülesandeks viia läbi avatud hankemenetlus. 21.05.2012.a. avaldati riigihangete registris hanketeade viitenumbriga 134390. 
Pakkumused esitati ja pakkumused avati 05. juunil 2012.a. Pakkujate kvalifitseerimine, pakkumuste vastavaks tunnistamine ja eduka pakkumuse väljaselgitamine toimus 13. juunil 2012.a. Narva Linnavalitsuse riigihankekomisjoni koosolekul (komisjoni protokollid lisatud).
Lähtudes eeltoodust ning juhindudes Narva Linnavalitsuse 08. märtsi 2006. a määruse nr 298 "Riigi-hangete läbiviimise reglement" § 16 p-st 1 esitas riigihanke eest vastutav isik hankemenetluse tulemused Narva Linnavalitsusele võitja kinnitamiseks.
2. Õiguslikud alused

Narva Linnavalitsuse 08.03.2006. a määruse nr 298 "Riigihangete läbiviimise reglement" (edaspidi Reglement) § 10 p-de 1-3 alusel riigihanke konkursikomisjon kvalifitseerib pakkujad, võrdleb ja hindab pakkumusi ning teeb otsuse eduka pakkumuse kohta. Reglemendi § 16 p-st 1 tulenevalt esitab riigihanke eest vastutav isik, pärast otsuse vastuvõtmist komisjoni poolt, konkursi tulemused Narva Linnavalitsusele võitja kinnitamiseks
3. Otsus
Kinnitada avatud hankemenetluse "Narva koolieelse lasteasutuse Pingviin sisustuse ostmine II" (viitenumber: 134390) tulemused, vastavalt juurdelisatud riigihankekomisjoni protokollidele, ning tunnistada võitjaks Virelton OÜ (reg 10020386) pakkumuse maksumusega 199 840,80 eurot (sisaldab käibemaksu).

4. Rakendussätted

4.1. Korraldus jõustub seaduses sätestatud korras.

4.2. Riigihanke eest vastutaval isikul teavitada hankija otsusest pakkujaid.

4.3. Pakkuja võib vaidlustada käesoleva korralduse riigihangete seaduses sätestatud korras, esitades seitsme tööpäeva jooksul arvates päevast, mil vaidlustaja sai teada või pidi teada saama oma õiguste rikkumisest või huvide kahjustamisest, Rahandusministeeriumi juures asuvale vaidlus-tuskomisjonile sellekohase vaidlustuse.

